Mosie van wantroue teen Zuma dalk uitgestel | Maroela Media
Pres. Jacob Zuma (31 Maart 2017) Foto: GCIS
Die aanhoor van 'n mosie van wantroue teen pres. Jacob Zuma in die parlement sal moontlik uitgestel moet word, weens 'n aansoek wat die UDM by die konstitusionele hof ingedien het.
Die konstitusionele hof het vandag aan die United Democratic Movement toestemming verleen om aan te voer dat 'n geheime stemming 'n noodsaaklike, demokratiese reg is.
Kgwadi Makgakga, registrateur van die konstitusionele hof, het skriftelik bevestig partye wat die UDM se aansoek wil teenstaan, moet voor Donderdag, 13 April reageer. Die UDM het daarna tyd tot 19 April om hierop te reageer en die partye moet hul finale replieke teen 21 April indien.
Maroela Media het vroeër berig die UDM het die hof genader om te versoek dat die mosie van wantroue teen pres. Jacob Zuma volgende week met 'n geheime stem beslis moet word.
Die mosie van wantroue is geskeduleer om op 18 April in die parlement gedebatteer te word.
Die UDM en die Ekonomiese Vryheidsvegters (EFF) het intussen die speaker van die parlement, Baleka Mbete, genader en versoek dat die debat oor die mosie van wantroue uitgestel moet word, om die konstitusionele hof voldoende tyd te gun om uitspraak te lewer oor die aansoek vir 'n geheime stemming.
Floyd Shivambu, adjunkpresident van die EFF, het in 'n verklaring gesê die party glo die beslissing van die konstitusionele hof sal 'n direkte impak hê op die aard en uitslag van die mosie van wantroue in die parlement. "Ons versoek die speaker om die debat uit te stel tot ná die hof se uitspraak en beslissing."
Die parlement het intussen bevestig dat hy sal voldoen aan die tydlyn, soos voorgehou deur die konstitusionele hof. "Die hof het tot dusver nog geen opdrag gegee wat betref die debat oor die mosie van wantroue wat geskeduleer is vir 18 April om 14:00 nie," het die Moloto Mothapo in 'n verklaring gesê.
Solank dit net voortgaan. Met Zuma aan die stuur is die landsburgers net slegter daaraan toe. Petrol gaan reeds verhoog word en uitleenkoerse ook in gedrang.
Die land is uitgestel.
Ek stem saam jou lw. Ek glo indien die stemme geheim is sal meer ANC LPs teen Zuma stem…ek dink as ons dan moet wag dan moet ons maar wag.
My bydra · 2 jaar gelede
Eish! En nou?! Gaan daar weer n gekokery wees sodat die ANC genoeg tyd het om vervalsde stemme te kan opmaak soos hulle gewoonlik doen by n verkiessing sodat hulle in bewind kan bly?
Stel dan uit, dis okay. Die ANC slapgatte sal net teen Zuma stem as dit in die geheim is.
Ek stem saam, solank as wat die storie nie in geheime stemming plaas vind nie sal die ANC alles heeltyd stoomroller, kyk maar na Jackson Mtembu, hy was uit teen ZUMA nou beveel hy alle ANC MP's en waarsku hulle om nie teen Zuma te stem nie, weet nie van wanne Die ZUMA vent belangriker is as die mense in Suid Afrika nie, my seun is 5 maar baie baie meer slimmer as ZUMZUMDOM
Ons kan net hoop en bid dat daar MP's is wat darem bietjie komensens het en as die stemming in geheime stem gedoen word dat hulle kan opstaan en doen wat reg is, Mbeki het self gesê dat die MP's hulle moet skaar aan die kant van Suid Afrika se mense omdat dit nie die ANC is wat hulle betaal nie maar die mense van Suid Afrika en hulle verantwoordelikheid is teen oor die mense dan teenoor die party, Hulle spandeur R60 000 per maand op takeaways maar ons mense chop af, let op dat die swart en wit en alle rasse en geure is wat suffer
Gieter koppie 1 SA 0 van uitstel kom afstel
Die opskrif v.d. berig laat dit lyk of daar klaar 'n mosie van wantroue teen hom is, of dat dit 'n uitgemaakte saak is dat die mosie wel ingestem gaan word